《再经蒲溪往年避地处》
宋代·张嵲

淹流既失策，贼至甘远屏。
往岁忆曾游，迳路犹可省。
今来冬向除，昔至夏方永。
山寒竹树疏，岁阴云雾冷。
破屋今已无，荒筠蔓枯颖。
昔人安在哉，经过涕垂领。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。